پاکستان کرکٹ ٹیم بمقابلہ افغانستان بمقام متحدہ عرب امارات 2022–23ء

پاکستان کرکٹ ٹیم نے مارچ 2023ء میں افغانستان کرکٹ ٹیم کے خلاف تین ٹوئنٹی20 بین الاقوامی (T20I) میچ کھیلنے کے لیے متحدہ عرب امارات (یو اے ای) کا دورہ کیا تھا۔ یہ دونوں ٹیموں کے درمیان بین الاقوامی کرکٹ کے کسی بھی فارمیٹ میں پہلی دو طرفہ سیریز تھی۔

نومبر 2022ء میں افغانستان کرکٹ بورڈ (ACB) نے امارات کرکٹ بورڈ (ECB) کے ساتھ اپنے گھریلو میچ متحدہ عرب امارات میں کھیلنے کے لیے پانچ سالہ معاہدے پر دستخط کیے تھے۔ 7 مارچ 2023ء کو افغانستان کرکٹ بورڈ نے دورے کی تاریخوں کی تصدیق کی جس کے مطابق میچ 25، 27 اور 29 مارچ 2023ء کو کھیلے جانے تھے۔ تاہم دو دن بعد ہاک آئی ٹیکنالوجی کی دستیابی کی وجہ سے شیڈول میں تبدیلیاں کی گئیں۔

افغانستان نے پہلا ٹی/20 بین الاقوامی 6 وکٹوں سے جیتا تھا۔ یہ پاکستان کے خلاف بین الاقوامی کرکٹ میں افغانستان کی پہلی جیت تھی۔ انہوں نے دوسرا ٹی/20 بین الاقوامی بھی 7 وکٹوں سے جیتا اور سیریز میں ناقابل تسخیر برتری حاصل کی۔ یہ افغانستان کی پاکستان کے خلاف پہلی دوطرفہ سیریز جیت تھی اور ٹاپ چھ ٹیموں میں سے کسی کے خلاف ان کی پہلی دو طرفہ ٹی/20 بین الاقوامی سیریز میں فتح تھی۔ پاکستان نے تیسرا ٹی ٹوئنٹی 66 رنز سے جیت کر واپسی کی۔  تاہم افغانستان نے سیریز 2–1 سے جیت لی۔

پس منظر 
دراصل افغانستان کا آسٹریلیا اور پاکستان کے خلاف تین ایک روزہ بین الاقوامی (ODI) میچ کھیلنے کا شیڈول تھا اور یہ دونوں سیریز آئی سی سی کرکٹ عالمی کپ سپر لیگ 2020-2023ء کا حصہ تھیں۔ 12 جنوری 2023ء کو کرکٹ آسٹریلیا (CA) نے افغانستان میں خواتین اور لڑکیوں کی تعلیم اور ملازمت پر پابندیوں کی بنیاد پر افغانستان کے خلاف ایک روزہ سیریز سے دستبرداری کا اعلان کیا، جس کے تحت مقابلوں کے 30 پوائنٹس افغانستان کو دیے گئے۔

یہ سیریز پہلے 2021ء میں ہونا تھی لیکن طالبان کے افغانستان پر قبضے کے بعد اسے ملتوی کر دیا گیا تھا۔ 23 جنوری 2023ء کو افغانستان کرکٹ بورڈ (ACB) اور پاکستان کرکٹ بورڈ (PCB) دونوں نے ایک روزہ بین الاقوامی کی بجائے تین ٹی/20 مقابلے کھیلنے پر اتفاق کیا کیونکہ دونوں ہی کرکٹ عالمی کپ 2023ء کے لیے پہلے ہی کوالیفائی کر چکے تھے۔

دستے

ٹی/20 بین الاقوامی سیریز

پہلا ٹی/20

دوسرا ٹی/20

تیسرا ٹی/20

حوالہ جات

بیرونی روابط 
 سیریز ای ایس پی این کرک انفو پر

2022–23ء میں بین الاقوامی کرکٹ مقابلے
پاکستانی کرکٹ میں 2023ء
افغانستانی کرکٹ میں 2023ء